Mil Jung
Den Emile "Mil" Jung, gebuer den 21. Juni 1946, a gestuerwen den 12. Februar 2023, war e lëtzebuergesche Liichtathlet a Staatsbeamten.

Berufflech war hien ë. a. héije Conseiller am Educatiounsministère a bis 1997 Direkter vum Service Information et Presse vum Staatsministère.

Als Leefer huet hien 1969 de Landesrekord iwwer 400 Meter mat 47,4 Sekonnen opgestallt, deen iwwer säin Doud eraus ongeschloe blouf. Hie war och eelef Joer laang President vun der Fédération luxembourgeoise d'athlétisme (FLA).

Hie war de Brudder vum André Jung.

Um Spaweck 
 Pierre Gricius: "Ein Leben wie ein 400-Meter-Lauf." Noruff op wort.lu, 17.02.2023.

Lëtzebuergesch Liichtathleten
Lëtzebuergesch Staatsbeamten
Gebuer 1946
Gestuerwen 2023